Læringsverkstedet

Læringsverkstedet AS er et norsk selskap som driver barnehager.

Virksomheten er en av Norges største private barnehagekjeder med  ansatte, og eies og drives av ekteparet Randi Lauvland Sundby fra Kristiansand og Hans Jacob Sundby fra Jessheim. Læringsverkstedet driver 236 barnehager og det var ca 18 000 barn i barnehagene høsten 2019. 

Selskapets hovedkontor med fellesadministrasjon ligger på Jessheim i Ullensaker kommune. Læringsverkstedets startet sin første barnehage i Kristiansand i 2003.

Læringsverkstedet Gruppen AS er morselskap for Læringsverkstedet AS, som er et drifts- og eiendomsselskap for barnehager samt Læringsverkstedet Prosjektutvikling AS som er et eiendomsutviklingsselskap relatert til barnehagebygg. Begge selskapene er lokalisert i Ullensaker kommune.

I 2016 hadde selskapet en omsetningsøkning på over 40 %. Selskapet hadde i 2016 en egenkapitalandel på 17 %, som var en økning fra 2015. Selskapet restrukturerte i 2016 deler av sine lånefasiliteter, og i den forbindelse tok det opp et lån på 75 millioner i konsernets lånestruktur.

Selskapet ferdigstilte bygging av fire nye barnehager. I 2016 kjøpte kjeden opp ca. 50 barnehager, og startet eller overtok ytterligere fire barnehager. Ved årsskiftet 2017 hadde kjeden tre nye barnehagebygg under bygging. 

 Se også 
 Norlandia Care Group
 Trygge Barnehager

 Referanser 

Eksterne lenker

 Læringsverkstedet på Proff.no

Kategori:Norske selskaper
Kategori:Barnehager
Kategori:Etableringer i 2003